CELEX: 52015PC0488
Language: bg
Date: 2015-09-30
Title: Предложение за РЕШЕНИЕ НА СЪВЕТА относно позицията, която да бъде приета от името на Европейския съюз в рамките на шестдесет и шестата сесия на Изпълнителния комитет на Програмата на Върховния комисар на ООН за бежанците

ЕВРОПЕЙСКА КОМИСИЯ
            Брюксел, 30.9.2015
            COM(2015) 488 final
            2015/0237(NLE)
            Предложение за
            РЕШЕНИЕ НА СЪВЕТА
            относно позицията, която да бъде приета от името на Европейския съюз в рамките на шестдесет и шестата сесия на Изпълнителния комитет на Програмата на Върховния комисар на ООН за бежанците 
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               
                  С писмо от 7 септември 2015 г. до председателя на Изпълнителния комитет на Върховния комисар на ООН за бежанците (ВКБООН) ръководителят на делегацията на Европейския съюз към Организацията на обединените нации в Женева поиска да бъдат разгледани начините и средствата за актуализирането на съответните условия за участието на Европейския съюз в управителните органи на ВКБООН, така че Европейският съюз да може да предвиди евентуалното си участие в неофициалните подготвителни консултации. С цел да бъде удовлетворено искането се очаква Изпълнителният комитет на ВКБООН да бъде приканен да приеме изменения в своя Процедурен правилник на своята шестдесет и шеста сесия, която ще се състои на 5—9 октомври 2015 г. Съгласно правило 46 от Процедурния правилник на Изпълнителния комитет на ВКБООН Изпълнителният комитет може да измени всяко от тези правила. Съгласно правило 26 от Процедурния правилник на Изпълнителния комитет на ВКБООН за бежанците се предвижда, че решенията на Изпълнителния комитет на ВКБООН се взимат с мнозинство от присъстващите и гласуващи членове. Всички държави — членки на ЕС, с изключение на Литва и Малта, са членове на Изпълнителния комитет на ВКБООН. По силата на решение на Изпълнителния комитет на ВКБООН, подновено неотдавна на неговата шестдесет и четвърта сесия, проведена от 29 септември до 3 октомври 2014 г. (A/AC.96/1143), Европейският съюз е сред междуправителствените организации, които Върховният комисар приканва да изпратят наблюдател на неговите публични заседания (правило 38) и поради това не участват в приемането на решенията на Изпълнителния комитет на ВКБООН.
               
            
            
               2.РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ
            
            
               
                  Измененията на Процедурния правилник на Изпълнителния комитет на ВКБООН, приложени към настоящото предложение, бяха предложени от председателя на Изпълнителния комитет на ВКБООН по искане на Бюрото на Изпълнителния комитет на ВКБООН с писмо от 11 септември 2015 г. до членовете на Изпълнителния комитет на ВКБООН с искане да удовлетворят отправеното от ръководителя на делегацията на Европейския съюз към Организацията на обединените нации в Женева до председателя на Изпълнителния комитет на ВКБООН искане, съдържащо се в писмото от 7 септември 2015 г.
               
               
                  През април 2013 г. Комисията информира Съвета за своята стратегия за постепенното подобряване на статута на Европейския съюз в международни организации и други форуми в съответствие с целите на Договора от Лисабон. На 9 април и на 10 септември 2014 г. Комисията уведоми КОРЕПЕР за намерението си да възобнови усилията, целящи Европейският съюз да получи допълнителни права на участие в рамките на формалните и неформалните органи към ВКБООН. На 25—26 септември 2014 г. Съветът прие позиция относно договореностите за допълнителни права на участие на Европейския съюз в рамките на формалните и неформалните органи към ВКБООН, като посочва, че „[о]т много години Европейският съюз е основен участник в Службата на Върховния комисар на ООН за бежанците (ВКБООН), като важен донор в областта на хуманитарната помощ и помощта за развитие, чрез своите дейности за международна закрила, в т.ч. презаселване, и чрез подпомагане на надеждни системи за убежище посредством създаването на общата европейска система за убежище. През последните години ролята на Съюза непрекъснато нараства. Поради това е необходимо подобряване на настоящия статут на Европейския съюз по отношение на ВКБООН. Съветът смята, че следва да се потърсят нови договорености, според които Европейският съюз да получи допълнителни права на участие, по-специално правото да участва в заседания с тесен кръг участници, провеждани с цел обсъждане на основни въпроси, свързани с политиките и управлението.“ Както и че „Съветът приканва Комисията, в тясно сътрудничество с върховния представител, да осъществи контакти с ВКБООН с оглед на заседанието на [Изпълнителния му комитет] през следващия октомври.“
                     1
                   
               
               
                  На 2 и 16 септември 2015 г. Комисията уведоми КОРЕПЕР за резултатите от тези контакти. Комисията счита, че в настоящия случай не е необходимо решение по член 218, параграф 9 от ДФЕС. Въпреки това, с оглед на разискванията в КОРЕПЕР, състояли се на 16 и 24 септември 2015 г., Комисията по изключение прави настоящето предложение с разбирането, че Съветът ще приеме предложението навреме за шестдесет и шестата сесия на Изпълнителния комитет на ВКБООН, която ще се състои от 5 до 9 октомври 2015 г.
               
               
                  В настоящото предложение се разглежда изключително въпросът за изменението на Процедурния правилник на Изпълнителния комитет и то не се засяга отговорностите и компетенциите на Комисията и на върховния представител по член 220 от ДФЕС.
               
            
            
               3.ОТРАЖЕНИЕ ВЪРХУ БЮДЖЕТА
            
            
               
                  Настоящото предложение няма отражение върху бюджета на ЕС.
               
            
            
               2015/0237 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно позицията, която да бъде приета от името на Европейския съюз в рамките на шестдесет и шестата сесия на Изпълнителния комитет на Програмата на Върховния комисар на ООН за бежанците 
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 78, параграф 2, във връзка с член 218, параграф 9 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)Европейският съюз е основен участник в областите, попадащи в мандата на Службата на Върховния комисар на ООН за бежанците (ВКБООН), както чрез своите дейности в областта на международната закрила, сред които политиката на Съюза за презаселване и създаването на общата европейска система за убежище, така и в качеството си на важен донор в областта на хуманитарната помощ и помощта за развитие. Сегашните условия на участие в Изпълнителния комитет на ВКБООН не отговарят обаче на тази съществена роля.
            
         
         
            
               (2)По тази причина с писмо от 7 септември 2015 г. до председателя на Изпълнителния комитет на (ВКБООН) ръководителят на делегацията на Европейския съюз към Организацията на обединените нации в Женева поиска да бъдат разгледани начините и средствата за актуализирането на съответните условия за участието на Съюза в управителните органи на ВКБООН, така че Съюзът да може да предвиди евентуалното си участие в неофициалните подготвителни консултации.
            
            
               (3)С писмо от 11 септември 2015 г. до членовете на Изпълнителния комитет на ВКБООН неговият председател предложи, по искане на Бюрото на Изпълнителния комитет на ВКБООН, да бъде изменен Процедурният правилник на Изпълнителния комитет на ВКБООН с цел да бъде удовлетворено това искане. 
            
            
               (4)Правило 46 от Процедурния правилник на Изпълнителния комитет на ВКБООН гласи, че Изпълнителният комитет може да измени всяко от тези правила.
            
            
               (5)Очаква се Изпълнителният комитет на ВКБООН да бъде приканен да приеме предложените изменения на своята шестдесет и шеста сесия, която ще се състои на 5—9 октомври 2015 г.
            
            
               (6)Всички държави членки с изключение на Литва и Малта са членове на Изпълнителния комитет на ВКБООН.
            
            
               (7)Поради това е целесъобразно да бъде определена позицията на Съюза във връзка с приемането на тези изменения на Процедурния правилник на Изпълнителния комитет на ВКБООН, 
            
            
               (8)Настоящото решение не засяга правомощията на Комисията по член 220 от ДФЕС.
            
            
               (9)Тъй като Изпълнителният комитет на ВКБООН ще заседава скоро след приемането на настоящото решение, то следва да влезе в сила в деня на приемането му. 
            
            
               (10)[В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, тези държави членки са нотифицирали желанието си да участват в приемането и прилагането на настоящото решение.] 
            
            
               ИЛИ 
            
            
               [В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, тези държави членки не участват в приемането на настоящото решение и не са обвързани от него, нито от неговото прилагане.] 
            
            
               ИЛИ 
            
            
               [В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Обединеното кралство не участва в приемането на настоящото решение и не е обвързано от него, нито от неговото прилагане. 
            
            
               В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Ирландия, (с писмо от ...), е нотифицирала желанието си да участва в приемането и прилагането на настоящото решение.] 
            
            
               ИЛИ 
            
            
               [В съответствие с член 3 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, Обединеното кралство, (с писмо от ...), е нотифицирало желанието си да участва в приемането и прилагането на настоящото решение. 
            
            
               В съответствие с членове 1 и 2 от Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Ирландия не участва в приемането на настоящото решение и не е обвързана от него, нито от неговото прилагане.] 
            
            
               (11)В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане.
            
            
            
               ПРИЕ НАСТОЯЩОТО РЕШЕНИЕ: 
            
         
         
            
               Член 1
            
            
               Позицията, която да бъде приета от името на Съюза във връзка с приемането на изменения в Процедурния правилник на Изпълнителния комитет на ВКБООН и която трябва да бъде изразена от държавите членки, членуващи в Изпълнителния комитет на ВКБООН и действащи съвместно в интерес на Европейския съюз, се съдържа в приложението към настоящото решение. 
            
            
               Незначителни изменения на приложеното изменение могат да бъдат одобрени, без да е необходимо допълнително решение на Съвета.
            
            
               Член 2
            
            
               Настоящото решение влиза в сила в деня на приемането му.
            
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  Позиция относно договореностите за допълнителни права на участие на Европейския съюз в рамките на формалните и неформалните органи към Службата на Върховния комисар на ООН за бежанците (ВКБООН) от 24—25 септември 2014 г., точки 1 и 2, 13046/1/14 REV1. 
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 30.9.2015
            COM(2015) 488 final
            ПРИЛОЖЕНИЕ
            към
            Предложение за решение на Съвета
            относно позицията, която да бъде приета от името на Европейския съюз в рамките на шестдесет и шестата сесия на Изпълнителния комитет на Програмата на Върховния комисар на ООН за бежанците
            
               
         
         
            
               ПРИЛОЖЕНИЕ
            
            
               към
            
            
               Предложение за решение на Съвета
            
            
               относно позицията, която да бъде приета от името на Европейския съюз в рамките на шестдесет и шестата сесия на Изпълнителния комитет на Програмата на Върховния комисар на ООН за бежанците
            
            
               Държавите членки, членуващи в Изпълнителния комитет на ВКБООН, подкрепят приемането на следните изменения в Процедурния правилник на Изпълнителния комитет на ВКБООН:
            
            
               „С настоящото, правило 33 от Процедурния правилник на Изпълнителния комитет на Програмата на Върховния комисар на ООН за бежанците (A/AC.96/187/Rev.7) се изменя, за да се чете, както следва:
            
            
               „Заседанията на Комитета са публични, освен ако той не реши друго. След консултация с Комитета председателят може да покани специализирани агенции, фондове и програми на ООН и междуправителствени организации да участват в заседания с тесен кръг участници въз основа на техния експертен опит и принос към работата на Комитета.“